تقويم سريانى

التقويم السريانى او  الشهور السريانيه هوا تقويم شمسى من 12 شهر اصولها من اللغه الأراميه، دخلت اللغه العربيه من اللغه السريانيه، اللى اتعربت فالتقويم السريانى هو المستعمل رسمى فى  (سوريا و فلسطين و الاردن و لبنان و العراق). و الشهور هى :
 نمرة الشهر شهور سريانيهشهور قبطيه شهور بالمصرى شهور لاتينى  شهور انجليزى  01كانون التانىطوبهيناير Januarius  January 02 شباط امشير   فبراير Februarius February 03 اذار  برمهات  مارس Martius  March 04 نيسان بارموده  ابريل  Aprilis  April 05 ايار او نوار بشنس  مايو  Maius  May 06 حزيران بؤونه  يونيو  Junius June 07 تموز  ابيب  يوليو  Julius  July 08 آب مسرا اغسطس   Augustus  August 09 ايلول  توت   سبتمبر  September September 10 تشرين الاول  بابه  اكتوبر   October  October 11 تشرين التانى  هاتور  نوڤمبر  November November 12 كانون الاول كياك  ديسمبر  December December

 طول كل شهر قبطى 30 يوم تضاف ليها 5 ايام فى السنة البسيطه و 6 ايام فى السنه الكبيسه .. و  اسمها ايام النسىء يعنى الايام المنسيه
 اتمصرت اسماء الشهور فى مصر عن اللاتينى
 اتكتبت بحروف عربى اسماء الشهور الفرنساويه عن الفرنساوى فى الجزاير و تونس بعد الاستعمار الفرنساوى لهم.

 امثله شاميه عن الشهور السريانيه

ارتبطت الاشهر دى بالأمثال الشعبيه المتعلقه بمواسم الزراعه و الحصاد و الأمطار و الطقس، و من الأمثال:
 شباط ما عليه رباط
 شباط لباط روايح الصيف فيه
 آذار ابو الزلازل و الأمطار
 آذار الغدار
 اذا اجت (كان المحصول غزير) وراها آذار، و اذا أمحلت وراها آذار
 مطر نيسان بيحيى الانسان
 آب اللهاب
 بين تشرين الاول و تشرين التانى صيف ثانى
 ايلول ذنبو مبلول (أواخر شهر أيلول تغمره الأمطار)
 تموز يفور الماييه فى الكوز
 اجى كانون تختبى ببيتك يا مجنون (بسبب
البرد)
 هوا  كوانين (كانون الاول و التانى) يخرق المصارين

 امثله مصريه عن الشهور القبطيه 

 توت 11 سبتمبر - 10 اكتوبر
 فى توت ماتخليش الفرصه تفوت
 فى توت أروى ولا تفوت
 توت يقول للحر موت
 توت حاوى توت
 توت يقول للبرد اتفضل فوت
 بابه 11 اكتوبر - 9 نوفمبر
 بابه خش و اقفل البوابه
 ان صح زرع بابه يغلب النهابه
 ان خف زرع بابه مايبقاش فيه ولا لبابه
 هاتور 10 نوفمبر - 9 ديسمبر
 هاتور دهب منتور 
 ان فاتك زرع هاتور, استنا لما السنه تدور
 كياك 10 ديسمبر - 8 يناير
 كياك صباحك مساك, تقوم من فطورك تحضر عشاك
 البهايم اللى متشبعش فى كياك ادعى عليها بالهلاك
 كياك صباحك مساك، شيل ايدك من غداك ، و حطها فى عشاك
 طوبه 9 يناير - 7 فبراير
 طوبه يخلى العجوزه كركوبه
 الغِطاس عيد القلقاس
 اللى ماياكلش قلقاس يوم الغطاس يبقا جته من غير راس
 طوبه تزيد الشمس طوبه
 طوبه يخلى الصبيه قرده و العجوزه كركوبه
 الاسم لطوبه و الفعل لأمشير
 طوبه ماتبلش عرقوبه 
 امشير 8 فبراير - 10 مارس
 امشير ابو الزعابيب 
 بارمهات 10 مارس - 8 ابريل
 بارمهات روح الغيط و هات
 بارموده 9 ابريل - 8 مايو
 فى بارموده دق العموده
 بشنس 9 مايو - 7 يونيه
 بشنس يكنس الغيط كنس
 بؤونه 8 يونيه - 7 يوليه
 بؤونه ابو حراره ملعونه
 شهر بؤونه يفلق الحجر
 بؤونه خزين المونه
 ابيب 8 يوليه - 9 اغسطس
 ان كلت ملوخيه ابيب, هات لبطنك طبيب
 فى ابيب يفور النيل
 ابيب فيه العنب يطيب
 ابيب مية النيل فيه تريب
 ابيب اللى ياكل ملوخيه يروح للطبيب
 مسرا 7 اغسطس - 5 سبتمبر
 مسرا تجرى فيه كل ترعه عسره
 عنب مسرا ان فاتك متلقاش ولا كسره
 مايية طوبه، و لبن أمشير، و خروب برمهات، و ورد برموده، و نبق بشنس، و تين بؤونه، و عسل ابيب، و عنب مسرا ، و بلح رطب توت، و رمان بابه، و موز هاتور، و سمك كياك.

 شوف كمان 
تقويم جريجورى
 تقويم قبطى
 تقويم هجرى
 تقويم عبرى
 تقويم بهائى
تقويم ايرانى

مصادر

تصنيف:تقاويم